Main ContentPlaceholder

Kotimaa

Aseluvan saa kohta käymättä lainkaan poliisilaitoksella – kouluampumisten jälkeen aloitetuista soveltuvuustesteistä luovutaan

”Henkilö, joka nyt ei saisi asetta, ei saa sitä yhtään helpommin jatkossakaan”, sanoo poliisitarkastaja Seppo Sivula sisäministeriöstä.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Pistoolin ostamiseen ja hallussapitoon tarvitaan aselupa. Aseluvan saamiseksi hakijalta edellytetään aktiivista harrastusta, esimerkiksi jonkin ampumaurheilulajin harjoittelua.­

Aseluvan voi pian saada käymättä lainkaan henkilökohtaisesti poliisilaitoksella. Kyse on siitä, että luvan hakemista aiotaan nopeuttaa ja tehdä sujuvammaksi. Ensi vuoden joulukuusta alkaen aselupaa voi hakea poliisilta myös sähköisessä muodossa. Sisäministeriön mukaan aseturvallisuus ei heikkene. Aseluvan myöntämisen perusteet eivät muutu.